2005R0560 — HR — 22.04.2015 — 016.001









▼B

UREDBA VIJEĆA (EZ) br. 560/2005

od 12. travnja 2005.

o uvođenju određenih posebnih mjera ograničavanja protiv određenih osoba i subjekata s obzirom na stanje u Côte d’Ivoireu







VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegove članke 60., 301. i 308., uzimajući u obzir Zajedničko stajalište Vijeća 2004/852/ZVSP od 13. prosinca 2004. o mjerama ograničavanja protiv Côte d’Ivoirea ( 1 ), uzimajući u obzir prijedlog Komisije, uzimajući u obzir mišljenje Europskog parlamenta ( 2 ), budući da: (1) U Rezoluciji 1572 (2004.) od 15. studenoga 2004., Vijeće sigurnosti UN-a, djelujući na temelju poglavlja VII. Povelje Ujedinjenih naroda i žaleći zbog obnavljanja neprijateljstava u Côte d’Ivoireu i uzastopnih kršenja sporazuma o prekidu vatre od 3. svibnja 2003., odlučilo je uvesti određene mjere ograničavanja protiv Côte d’Ivoirea. (2) Zajedničko stajalište 2004/852/ZVSP predviđa provedbu mjera utvrđenih Rezolucijom Vijeća sigurnosti UN-a 1572 (2004.), uključujući i zamrzavanje financijskih sredstava i gospodarskih izvora osoba koje je nadležni Odbor za sankcije UN-a naveo kao prijetnju za mir i proces nacionalnog pomirenja u Côte d’Ivoireu, posebno one koje otežavaju provedbu sporazuma Linas-Marcoussis i Acra III, ali i svih osoba koje su, na temelju odgovarajućih informacija, odgovorne za teško kršenje ljudskih prava i međunarodnog humanitarnog prava u Côte d’Ivoireu, svih osoba koje javno potiču mržnju i nasilje, kao i svih ostalih osoba za koje Odbor utvrdi da krše embargo na oružje koji je također uveden Rezolucijom 1572 (2004). (3) Te mjere spadaju u područje primjene Ugovora i stoga, kako bi se izbjegao bilo kakav poremećaj tržišnog natjecanja, zakonodavstvo Zajednice potrebno je za njihovu provedbu u mjeri u kojoj se odnose na Zajednicu. Za potrebe ove Uredbe, smatra se da područje Zajednice obuhvaća državna područja država članica na koje se primjenjuje Ugovor, pod uvjetima utvrđenima u tom Ugovoru. (4) Kako bi se zajamčila učinkovitost mjera predviđenih ovom Uredbom, ova bi Uredba trebala stupiti na snagu na dan objave, budući da: DONIJELO JE OVU UREDBU:







Članak 1.

Za potrebe ove Uredbe, primjenjuju se sljedeće definicije:

1. „Odbor za sankcije” znači Odbor Vijeća sigurnosti Ujedinjenih naroda koji je osnovan na temelju stavka 14. Rezolucije Vijeća sigurnosti UN-a 1572 (2004.);

2. „financijska sredstva” znači financijska imovina i koristi bilo koje vrste, uključujući, ali ne isključivo: (a) gotovinu, čekove, novčana potraživanja, mjenice, novčane doznake i druga sredstva plaćanja; (b) polozi u financijskim ustanovama ili drugim subjektima, salda na računima, dugovanja i dužničke obveze; (c) vrijednosne papire i dužničke instrumente kojima se trguje javno ili privatno, uključujući, udjele i dionice, potvrde o vrijednosnim papirima, obveznice, mjenice, varante, zadužnice, ugovore o izvedenicama; (d) kamate, dividende ili druge prihode od ili vrijednost koja je nastala ili je proizvod imovine; (e) kredite, prava prijeboja, jamstva, jamstva da će ugovor biti izvršen prema ugovorenim uvjetima ili druge financijske obveze; (f) akreditive, teretnice, kupoprodajne ugovore; (g) dokumente koji svjedoče o bilo kakvom udjelu u financijskim sredstvima ili financijskim izvorima; (h) bilo koje druge instrumente financiranja izvoza.

3. „zamrzavanje financijskih sredstava” znači sprečavanje bilo kakvog kretanja, prijenosa, izmjene, upotrebe ili bilo kakvog raspolaganja sredstvima koje bi dovelo do bilo kakve promjene u obujmu, iznosu, lokaciji, vlasništvu, naravi, odredištu ili do nekih drugih promjena koje bi omogućile korištenje tih sredstava, uključujući upravljanje portfeljem;

4. „gospodarski izvori” znači imovina bilo koje vrste, tj. materijalna ili nematerijalna pokretna ili nepokretna, koja ne predstavlja financijska sredstva, ali se može koristiti za stjecanje sredstava, robe ili usluga;

5. „zamrzavanje gospodarskih izvora” znači sprečavanje upotrebe istih s ciljem stjecanja financijskih sredstava, robe ili usluga na bilo koji način, uključujući, ali ne isključivo, prodaju, unajmljivanje ili stavljanje pod hipoteku.

▼M5

Članak 2.

1. Zamrzavaju se sva sredstva i gospodarski izvori koji pripadaju fizičkim ili pravnim osobama, subjektima ili tijelima iz Priloga I. ili Priloga I.A, ili ih posjeduju, drže ili nadziru.

2. Zabranjeno je posredno ili neposredno davati fizičkim ili pravnim osobama, subjektima ili tijelima iz Priloga I. ili Priloga I.A na raspolaganje ili u njihovu korist bilo kakva sredstva ili gospodarske izvore.

3. Zabranjeno je svjesno i namjerno sudjelovanje u aktivnostima čiji je cilj ili posljedica posredno ili neposredno zaobilaženje mjera iz stavaka 1. i 2.

4. Prilog I. sadržava fizičke ili pravne osobe, subjekte i tijela iz članka 5. stavka 1. točke (a) Odluke 2010/656/ZVSP kako je izmijenjena.

5. Prilog I.A sadržava fizičke ili pravne osobe, subjekte i tijela iz članka 5. stavka 1. točke (b) Odluke 2010/656/ZVSP kako je izmijenjena.

▼M5

Članak 2.a

1. U prilozima I. i I.A navedeni su razlozi za uvrštavanje na popis osoba, subjekata i tijela, kako su ih za Prilog I. odredili Vijeće sigurnosti UN-a i Odbor za sankcije.

2. Prilozi I. i I.A uključuju, kad su dostupne, informacije potrebne za utvrđivanje identiteta predmetnih fizičkih ili pravnih osoba, subjekata ili tijela, kako su ih za Prilog I. odredili Vijeće sigurnosti UN-a ili Odbor za sankcije. Kad je riječ o fizičkim osobama, takve informacije mogu uključivati imena, i nadimke, datum i mjesto rođenja, državljanstvo, broj putovnice i osobne iskaznice, spol, adresu, ako je poznata, te funkciju ili profesiju. Kad je riječ o pravnim osobama, subjektima ili tijelima, takve informacije mogu uključivati imena, mjesto i datum registracije, broj registracije i sjedište poslovanja. Prilog I. uključuje i datum odluke Vijeća sigurnosti UN-a ili Odbora za sankcije.;

▼M5

Članak 3.

1. Nadležna tijela država članica kako su utvrđena na mrežnim stranicama iz Priloga II. mogu, odstupajući od članka 2. i pod uvjetima koje smatraju odgovarajućim, odobriti oslobađanje određenih zamrznutih sredstava ili gospodarskih izvora ili raspolaganje određenim sredstvima ili gospodarskim izvorima kad utvrde da su sredstva ili gospodarski izvori:

(a) potrebni za osnovne izdatke, uključujući plaćanja za prehrambene proizvode, stanarinu ili hipoteku, lijekove i zdravstvenu skrb, poreze, premije osiguranja i naknade za usluge komunalnih služba;

(b) namijenjeni isključivo plaćanju opravdanih honorara i povrata za izdatke povezane s pružanjem pravnih usluga;

(c) namijenjeni isključivo plaćanju pristojba ili naknada za usluge, u skladu s nacionalnim zakonodavstvom, te troškova čuvanja ili upravljanja zamrznutim sredstvima ili gospodarskim izvorima.

Ako se to odnosi na osobu, subjekt ili organizaciju iz Priloga I., države članice službeno obavješćuju Odbor za sankcije o namjeravanom odobrenju pristupa takvim sredstvima i gospodarskim izvorima. Ne dopuštaju takav pristup ako od Odbora za sankcije u roku dva radna dana od svoje službene obavijesti dobiju negativan odgovor.

2. Nadležna tijela država članica kako su utvrđena na mrežnim stranicama iz Priloga II. mogu, odstupajući od članka 2. i ako se odnose na osobu, subjekt ili organizaciju navedene u Prilogu I. i pod uvjetima koje smatraju odgovarajućim, odobriti oslobađanje određenih zamrznutih sredstava ili gospodarskih izvora ili raspolaganje određenim sredstvima ili gospodarskim izvorima, kad utvrde da su sredstva ili gospodarski izvori potrebni za izvanredne izdatke, pod uvjetom da su države članice o svojoj odluci službeno obavijestile Odbor za sankcije i da je tu odluku Odbor za sankcije odobrio u skladu s uvjetima propisanima stavkom 14. točkom (e) Rezolucije Vijeća sigurnosti UN-a 1572 (2004).

3. Nadležna tijela država članica kako su utvrđena na mrežnim stranicama iz Priloga II. mogu, odstupajući od članka 2. i ako se odnose na osobu, subjekt ili organizaciju navedene u Prilogu I.A i pod uvjetima koje smatraju odgovarajućim, odobriti oslobađanje određenih zamrznutih sredstava ili gospodarskih izvora ili raspolaganje određenim sredstvima ili gospodarskim izvorima kad utvrde da su sredstva ili gospodarski izvori potrebni za izvanredne izdatke, pod uvjetom da država članica najmanje dva tjedna prije izdavanja odobrenja svim državama članicama i Komisiji službeno priopći razloge zbog kojih smatra da specifično odobrenje treba odobriti.

▼M7

Članak 3.a

Odstupajući od članka 2., nadležna tijela država članica, kako su navedena na mrežnim stranicama navedenima u Prilogu II., mogu odobriti, u odnosu na osobe, subjekte ili tijela navedena u Prilogu I.A, oslobađanje nekih zamrznutih financijskih sredstava ili ekonomskih izvora ili stavljanje na raspolaganje nekih financijskih sredstava ili ekonomskih izvora potrebnih u humanitarne svrhe, nakon prethodne obavijesti drugim državama članicama i Komisiji.

Članak 3.b

Odstupajući od članka 2. i pod uvjetom da plaćanje od strane osobe, subjekta ili tijela navedenog u Prilogu I.A dospijeva na temelju ugovora ili sporazuma sklopljenog, ili obveze nastale, za dotičnu osobu, subjekt ili tijelo, prije datuma kada je ta osoba, subjekt ili tijelo određeno, nadležna tijela država članica, kako su navedena na mrežnim stranicama navedenima u Prilogu II., mogu odobriti, pod uvjetima koje smatraju prikladnima, oslobađanje nekih zamrznutih financijskih sredstava ili ekonomskih izvora, pod uvjetom da je dotično nadležno tijelo utvrdilo da:

i. se financijska sredstva ili ekonomski izvori koriste za plaćanje od strane osobe, subjekta ili tijela navedenog u Prilogu I.A;

ii. plaćanje ne predstavlja povredu članka 2. stavka 2.

Dotična država članica, najmanje dva tjedna prije izdavanja dozvole, obavješćuje ostale države članice i Komisiju o toj odluci i svojoj namjeri da izda dozvolu.

▼M5

Članak 4.

Nadležna tijela država članica kako su utvrđena na mrežnim stranicama iz Priloga II. mogu, odstupajući od članka 2., odobriti oslobađanje određenih zamrznutih sredstava ili gospodarskih izvora ako su ispunjeni sljedeći uvjeti:

(a) predmetna sredstva ili gospodarski izvori predmet su pljenidbe donesene u sudskom, upravnom ili arbitražnom postupku koja je nastala prije datuma na koji su osoba, subjekt ili organizacija iz članka 2. uključeni u područje primjene ove Uredbe ili su predmet sudske, upravne ili arbitražne presude koja je izrečena prije tog datuma;

(b) predmetna sredstva ili gospodarski izvori koristit će se isključivo za ispunjenje potraživanja osiguranih tim založnim pravom ili potraživanja koja su priznata kao izvršna na temelju takve presude, a u granicama utvrđenim važećim zakonima i propisima kojima se uređuju prava vjerovnika;

(c) založno pravo ili presuda nisu u korist osobe ili subjekta iz Priloga I. ili Priloga I.A;

(d) priznavanje založnog prava ili presude nije suprotno javnom poretku (interesu) predmetne države članice; i

(e) ako se tiče osobe, subjekta ili tijela navedenih u Prilogu I., države članice službeno obavješćuju Odbor za sankcije o založnom pravu ili presudi.;

▼B

Članak 5.

Odgovarajuće nadležno tijelo obavješćuje nadležna tijela ostalih država članica i Komisiju o bilo kakvom odobrenju izdanom na temelju članaka 3. i 4.

Članak 6.

Članak 2. stavak 2. ne primjenjuje se na priljeve na zamrznute račune na ime:

(a) kamata ili drugih zarada na tim računima ili

(b) dospjelih plaćanja na temelju ugovora, sporazuma ili obveza sklopljenih ili nastalih prije datuma kada su ti računi postali podložni ovoj Uredbi,

pod uvjetom da su sve te kamate, druge zarade i plaćanja zamrznuti u skladu s člankom 2. stavkom 1.

▼M5

Članak 7.

Članak 2. stavak 2. ne sprečava financijske ili kreditne institucije u Uniji da knjiže priljeve sredstava, koja se doznače na račun fizičke ili pravne osobe, subjekta ili tijela s popisa, na zamrznute račune pod uvjetom da se svi priljevi na takve račune također zamrznu. Financijska ili kreditna institucija bez odgode o takvim transakcijama obavješćuje odgovarajuće nadležno tijelo.;

▼B

Članak 8.

1. Ne dovodeći u pitanje pravila koja se primjenjuju na izvješćivanje, povjerljivost i čuvanje poslovne tajne te odredbe članka 284. Ugovora, fizičke i pravne osobe, subjekti i tijela dužni su:

(a) dostaviti odmah nadležnim tijelima u državama članicama, navedenim u Prilogu II., bilo kakve informacije koje bi mogle olakšati poštovanje ove Uredbe, kao npr. račune i iznose koji su zamrznuti u skladu s člankom 2., i to u državama u kojima imaju sjedište ili poslovni nastan ili u kojima se trenutačno nalaze, kao i Komisiji, izravno ili preko tih nadležnih tijela;

(b) surađivati s nadležnim tijelima navedenim u Prilogu II. pri bilo kakvoj provjeri ovih informacija.

2. Bilo kakve dodatne informacije koje Komisija izravno primi stavit će na raspolaganje nadležnim tijelima u državama članicama kojih se to tiče.

3. Bilo kakve informacije dostavljene ili primljene u skladu s ovim člankom koriste se samo u svrhu za koju su dostavljene ili primljene.

Članak 9.

Fizička ili pravna osoba ili subjekt koji je proveo zamrzavanje financijskih sredstava ili gospodarskih izvora ili nije stavio na raspolaganje takva financijskih sredstava u dobroj vjeri da su te aktivnosti u skladu s ovom Uredbom, njezini direktori ili zaposlenici ne snose odgovornost za te radnje, ako se ne dokaže da je zamrzavanje financijskih sredstava i gospodarskih izvora izvršeno kao rezultat nemara.

▼M7

Članak 9.a

Zabranjuje se:

(a) kupnja, posredovanje ili pomaganje u izdavanju obveznica ili vrijednosnih papira koje je nakon datuma stupanja na snagu ove Uredbe izdala ili za koje jamči nezakonita vlada gospodina Laurenta GBAGBOA, kao i osobe ili subjekti koji nastupaju u njezino ime ili prema njezinim uputama ili subjekti u njezinom vlasništvu ili pod njezinim nadzorom. Iznimno, financijskim se ustanovama odobrava kupnja takvih obveznica ili vrijednosnih papira s vrijednošću koja odgovara obveznicama i vrijednosnim papirima koje te ustanove već drže ili koje su pred dospijećem;

(b) osiguravanje zajmova, u bilo kojem obliku, nezakonitoj vladi gospodina Laurenta GBAGBOA, kao i osobama ili subjektima koji nastupaju u njezino ime ili prema njezinim uputama, ili subjektima koji su u njezinom vlasništvu ili pod njezinim nadzorom.

▼M7

Članak 9.b

Zabrane određene u članku 2. stavku 2. i u članku 9.a ne stvaraju obvezu bilo kakve vrste na strani predmetnih fizičkih i pravnih osoba, subjekata i tijela koji su stavili na raspolaganje financijska sredstva ili ekonomske izvore, ako oni nisu znali, niti su imali opravdanog razloga da posumnjaju, da bi svojim radnjama mogli prekršiti dotičnu zabranu..

▼B

Članak 10.

Komisija i države članice odmah obavješćuju jedni druge o poduzetim mjerama na temelju ove Uredbe te međusobno dostavljaju bilo kakve druge odgovarajuće informacije kojima raspolažu u vezi s ovom Uredbom, a posebno informacije koje prime o poteškoćama oko kršenja ili provedbe odredaba te provođenja sudskih odluka nacionalnih sudova.

▼M5

Članak 11.

Komisija je ovlaštena izmijeniti Prilog II. na temelju informacija koje dobije od država članica.;

▼M5

Članak 11.a

1. Kad Vijeće sigurnosti UN-a ili Odbor za sankcije na popis uvrsti fizičku ili pravnu osobu, subjekt ili organizaciju, Vijeće takvu fizičku ili pravnu osobu, subjekt ili organizaciju uključuje u Prilog I.

2. Kad Vijeće odluči da za fizičku ili pravnu osobu, subjekt ili organizaciju vrijede mjere iz članka 2. stavka 1., ono u skladu s tim mijenja Prilog I.A.

3. Vijeće svoju odluku, uključujući razloge za uvrštenje, priopćuje fizičkoj ili pravnoj osobi, subjektu ili organizaciji iz stavaka 1. i 2. izravno, ako je poznata adresa, ili objavom službene obavijesti, i tako toj fizičkoj ili pravnoj osobi, subjektu ili organizaciji daje mogućnost da se očituje.

4. Kad se podnese očitovanje ili podnesu novi važni dokazi, Vijeće preispituje svoju odluku i u skladu s tim obavješćuje predmetnu osobu, subjekt ili organizaciju.

5. Kad Ujedinjeni narodi odluče skinuti s popisa fizičku ili pravnu osobu, subjekt ili organizaciju ili izmijeniti podatke o utvrđivanju identiteta fizičke ili pravne osobe, subjekta ili organizacije, Vijeće u skladu s tim mijenja Prilog I.

6. Popis iz Priloga I.A redovito se preispituje, a najmanje svakih 12 mjeseci.

▼B

Članak 12.

Države članice utvrđuju pravila o sankcijama koje se primjenjuju na povrede ove Uredbe te poduzimaju sve potrebne mjere kako bi osigurale njihovo provođenje. Predviđene sankcije moraju biti učinkovite, razmjerne i odvraćajuće. Države članice bez odlaganja obavješćuju Komisiju o tim pravilima nakon stupanja na snagu ove Uredbe te ju obavješćuju o bilo kakvoj naknadnoj izmjeni.

▼M5

Članak 12.a

Kad se ovom Uredom propisuje obveza službenog obavješćivanja Komisije, priopćavanja Komisiji ili drugog komuniciranja s Komisijom, adresa i drugi podaci za kontakt za takvo komuniciranje navedeni su u Prilogu II.;

▼M5

Članak 13.

Ova se Uredba primjenjuje:

(a) na području Unije uključujući i zračni prostor;

(b) na svim zrakoplovima i drugim plovilima koji su u nadležnosti države članice;

(c) na svaku osobu u Uniji ili izvan nje koja ima državljanstvo države članice;

(d) na sve pravne osobe, subjekte ili organizacije koje su registrirane ili osnovane u skladu s pravom države članice;

(e) na sve pravne osobe, subjekte ili tijela u vezi sa svakim poslom obavljenim u cijelosti ili djelomično unutar Unije.

▼B

Članak 14.

Ova Uredba stupa na snagu na dan objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama.

▼M17









PRILOG I.

Popis fizičkih ili pravnih osoba ili subjekata na koje se odnose članci 2., 4. i 7.

1. Ime: CHARLES BLÉ GOUDÉ

Titula: nije primjenjivo, Imenovanje: nije primjenjivo, Datum rođenja: 1.1.1972., Mjesto rođenja: (a) Guibéroua, Gagnoa, Côte d'Ivoire, (b) Niagbrahio/ Guiberoua, Côte d'Ivoire, (c) Guiberoua, Côte d'Ivoire, Potvrđena alternativna imena: (a) Génie de kpo, (b) Gbapé Zadi, Nepotvrđena alternativna imena: Général, Nacionalnost: Côte d'Ivoire, Broj putovnice: (a) 04LE66241, izdana 10.11.2005., izdana u Côte d'Ivoire (datum isteka valjanosti: 9.11.2008.), (b) AE/088 DH 12, izdana 20.12.2002., izdana u Côte d'Ivoire (datum isteka valjanosti: 11.12.2005.), (c) 98LC39292, izdana u Côte d'Ivoire (datum isteka valjanosti: 23.11.2003.), Nacionalni identifikacijski broj: nije primjenjivo, Adresa: (a) Yopougon Selmer, Bloc P 170, Abidjan, Côte d'Ivoire, (b) c/o Hotel Ivoire, Abidjan, Côte d'Ivoire, (c) Cocody (predgrađe), Abidjan, Côte d'Ivoire (adresa prijavljena u putnom dokumentu br. C2310421 kojeg je izdala Švicarska 15.11.2005. s istekom valjanosti 31.12.2005.), Uvršten na popis: 7. 2. 2006.

Ostali podaci

Opisni sažetak razlogâ za uvrštenje: Vođa organizacije COJEP („Mladi domoljubi”), višekratni javni pozivi na nasilje protiv objekata i osoblja Ujedinjenih naroda i protiv stranaca; vođenje nasilja i sudjelovanje u njemu u uličnoj paravojnoj organizaciji, među ostalim u tučnjavama, silovanjima i izvansudskim pogubljenjima; zastrašivanje Ujedinjenih naroda, Međunarodne radne skupine (IWG), političke oporbe i nezavisnog tiska; sabotaža međunarodnih radio postaja; ometanje djelovanja IWG-a, operacije Ujedinjenih naroda u Côte d'Ivoire, (UNOCI), francuskih snaga i procesa uspostave mira kako je definirano Rezolucijom 1643 (2005).

3. Ime: EUGÈNE N'GORAN KOUADIO DJUÉ

Titula: nije primjenjivo, Imenovanje: nije primjenjivo, Datum rođenja: (a) 1.1.1966., (b) 20.12.1969., Mjesto rođenja: Côte d'Ivoire, Potvrđena alternativna imena.: nije primjenjivo, Nepotvrđena alternativna imena: nije primjenjivo, Nacionalnost: Côte d'Ivoire, Broj putovnice: 04 LE 017521, izdana 10.2.2005. (datum isteka valjanosti: 10. veljače 2008.), Nacionalni identifikacijski broj: nije primjenjivo, Adresa: nije primjenjivo, Uvršten na popis: 7.2.2006.

Ostali podaci:

Opisni sažetak razlogâ za uvrštenje: Vođa organizacije Union des Patriotes pour la Libération Totale de la Côte d'Ivoire (UPLTCI). Višekratni javni pozivi na nasilje protiv objekata i osoblja Ujedinjenih naroda i protiv stranaca; predvođenje nasilja i sudjelovanje u njemu u uličnim paravojnim skupinama, među ostalim u tučnjavama, silovanjima i izvansudskim pogubljenjima; ometanje djelovanja IWG-a, UNOCI-ja, francuskih snaga i procesa uspostave mira kako je definirano Rezolucijom 1643 (2005).

4. Ime: MARTIN KOUAKOU FOFIÉ

Titula: nije primjenjivo, Imenovanje: nije primjenjivo, Datum rođenja: 1.1.1968., Mjesto rođenja: BOHI, Côte d'Ivoire, Potvrđena alternativna imena: nije primjenjivo, Nepotvrđena alternativna imena: nije primjenjivo, Nacionalnost: Côte d'Ivoire, Broj putovnice: nije primjenjivo, Nacionalni identifikacijski broj: (a) 2096927, izdan 17.3.2005., izdan u Burkini Faso, (b) CNB N.076, izdan 17.2.2003., izdan u Burkini Faso (Nacionalni certifikat Burkine Faso), (c) 970860100249, izdan 5.8.1997., izdan u Côte d'Ivoire (datum isteka valjanosti: 5.8.2007.), Adresa: nije primjenjivo, Uvršten na popis: 7.2.2006.

Ostali podaci

Ime oca: Yao Koffi FOFIE. Ime majke: Ama Krouama KOSSONOU.

Opisni sažetak razlogâ za uvrštenje: Glavni vodnik, zapovjednik organizacije „Nova snaga”, područje Korhogo. Snage pod njegovim zapovjedništvom, u suprotnosti s konvencijama o ljudskim pravima i međunarodnim humanitarnim radom, sudjelovale u novačenju djece, otmicama, uvođenju prisilnog rada, seksualnom zlostavljanju žena, arbitrarnim uhićenjima i izvansudskim pogubljenjima; ometanje djelovanja IWG-a, UNOCI-ja, francuskih snaga i procesa uspostave mira kako je definirano Rezolucijom 1643 (2005).

5. Ime: LAURENT GBAGBO

Titula: nije primjenjivo, Imenovanje: nije primjenjivo, Datum rođenja: 31.5.1945., Mjesto rođenja: Gagnoa, Côte d'Ivoire, Potvrđena alternativna imena: nije primjenjivo, Nepotvrđena alternativna imena: nije primjenjivo, Nacionalnost: Côte d'Ivoire, Broj putovnice: nije primjenjivo, Nacionalni identifikacijski broj: nije primjenjivo, Adresa: nije primjenjivo, Uvršten na popis: 30.3.2011.

Ostali podaci:

Opisni sažetak razlogâ za uvrštenje: Bivši predsjednik Côte d'Ivoirea; ometanje procesa uspostave mira i procesa pomirenja, odbijanje rezultata predsjedničkih izbora.

6. Ime: SIMONE GBAGBO

Titula: nije primjenjivo, Imenovanje: nije primjenjivo, Datum rođenja: 20.6.1949., Mjesto rođenja: Moossou, Grand-Bassam, Côte d'Ivoire, Potvrđena alternativna imena: nije primjenjivo, Nepotvrđena alternativna imena: nije primjenjivo, Nacionalnost: Côte d'Ivoire, Broj putovnice: nije primjenjivo, Nacionalni identifikacijski broj: nije primjenjivo, Adresa: nije primjenjivo, Uvrštena na popis: 30.3.2011.

Ostali podaci:

Opisni sažetak razlogâ za uvrštenje: Predsjednica parlamentarne skupine Narodne fronte Côte d'Ivoirea (FPI): ometanje procesa uspostave mira i procesa pomirenja, javno poticanje mržnje i nasilja.

8. Ime: DÉSIRÉ TAGRO

Titula: nije primjenjivo, Imenovanje: nije primjenjivo, Datum rođenja: 27.1.1959., Mjesto rođenja: Issia, Côte d'Ivoire, Potvrđena alternativna imena: nije primjenjivo, Nepotvrđena alternativna imena: nije primjenjivo, Nacionalnost: Côte d'Ivoire, Broj putovnice: AE 065FH08, Nacionalni identifikacijski broj: nije primjenjivo, Adresa: nije primjenjivo, Uvrštena na popis: 30.3.2011.

Ostali podaci:

Preminuo 12.4.2011. u Abidjanu.

Opisni sažetak razlogâ za uvrštenje: Glavni tajnik u takozvanom „predsjedništvu” g. Gbagboa: sudjelovanje u nezakonitoj vladi g. Gbagboa, ometanje procesa uspostave mira i procesa pomirenja, odbijanje rezultata predsjedničkih izbora, sudjelovanje u nasilnom suzbijanju narodnih pokreta.

▼M13









PRILOG I.A







Popis fizičkih i pravnih osoba, subjekata ili tijela koje Vijeće sigurnosti ili Odbor za sankcije UN-a nisu uvrstili na taj popis iz članaka 2., 4. i 7. Ime (i bilo kakav alias) Identifikacijski podaci Razlozi za uvrštenje na popis 1. Kadet Bertin Rođen 1957. u mjestu Mama Poseban savjetnik Laurenta Gbagboa za sigurnost, obranu i vojnu opremu i nekadašnji Gbagboov ministar obrane. Nećak Laurenta Gbagboa. U izgnanstvu u Gani. Za njim je raspisan međunarodni uhidbeni nalog. Aktivno je sudjelovao u mučenju i prisilnim nestancima te u financiranju i naoružavanju milicije i „Mladih domoljuba” (COJEP). Umiješan u financiranje i nezakonitu trgovinu oružjem te izbjegavanje embarga. Bio je blizak zapadnoj miliciji i bio je Gbagboova osoba za vezu s tim skupinama. Sudjelovao u osnivanje odreda smrti „sila Lime”. Tijekom izgnanstva u Gani nastavio je planirati načine za nasilni povratak na vlast. Zahtijeva da se Gbagboa odmah oslobodi. Zbog njegovih financijskih izvora, poznavanja ilegalnih trgovaca oružjem i stalnih veza s aktivnim milicijskim skupinama, posebno u Liberiji, Kadet Bertin predstavlja realnu prijetnju sigurnosti i stabilnosti Côte d’Ivoirea. ▼M15 ————— ▼M13 3. Pastor Gammi Vođa pokreta Côte d’Ivoire za oslobođenje zapada (MILOCI), osnovanog 2004. Kao vođa MILOCI milicije koja podupire Gbagboa bio je umiješan u mnoge masakre i brutalnosti. Pobjegao je u Ganu (vjerojatno se nalazi u Takoradiju). Za njim je raspisan međunarodni uhidbeni nalog. Otkad je u izgnanstvu, pridružio se Međunarodnoj koaliciji za oslobođenje Côte d’Ivoire (CILCI) koja zagovara uporabu oružanog otpora za povratak Gbagboa na vlast. ▼M17 ————— ▼M13 5. ►M15 Justin Koné Katinan ◄ Pobjegao je u Ganu. Za njim je raspisan međunarodni uhidbeni nalog. Umiješan u oružanu pljačku Središnje banke država Zapadne Afrike (BCEAO). U izgnanstvu se još uvijek predstavlja kao Gbagboov glasnogovornik. U priopćenju za medije od 12. prosinca 2011. tvrdio je da Ouattara nikada nije pobijedio na izborima i da je novi režim nezakonit. Poziva na otpor i vjeruje da će se Gbagbo vratiti na vlast. 6. Ahoua Don Mello Rođen 23. lipnja 1958. u mjestu Bongouanou. Broj putovnice: PD-AE/044GN02 (vrijedi do 23. veljače 2013.) Glasnogovornik Laurenta Gbagboa. Bivši ministar za infrastrukturu i komunalno uređenje u nezakonitoj vladi. U izgnanstvu u Gani. Za njim je raspisan međunarodni uhidbeni nalog. U izgnanstvu je stalno tvrdio da je izbor predsjednika Quattare bio prijevara i ne priznaje njegovu vlast. Odbio je odgovoriti na poziv vlade Côte d’Ivoirea na pomirenje te je redovno u tisku pozivao na ustanke te provodio „mobilizacijske” posjete u izbjegličkim kampovima u Gani. U prosincu 2011. izjavio je da je Côte d’Ivoire „plemenska država pod opsadom” i da su „dani Ouattarinog režima odbrojani”. 7. Moussa Touré Zéguen Rođen 9. rujna 1944. Stara putovnica: AE/46CR05 Vođa Skupine domoljuba za mir (GPP). Osnivač „Međunarodne koalicije za oslobođenje Côte d’Ivoirea” (CILCI). Postao je vođa milicije 2002., a vodi GPP od 2003. Pod njegovim je zapovjedništvom GPP postao oružano krilo Gbagboa u Abidjanu i na jugu zemlje. Odgovoran, zajedno s GPP-om, za brojna nasilja, uglavnom protiv stanovništva sa sjevera zemlje i protivnika bivšeg režima. Osobno je umiješan u nasilje poslije izbora (posebno u okruzima Abobo i Adjamé). U izgnanstvu u Accri Touré Zéguen osnovao je „Međunarodnu koaliciju za oslobođenje Côte d’Ivoirea” čiji je cilj povratak Gbagboa na vlast. U izgnanstvu neprestano daje gorljive izjave (na primjer, na konferenciji za tisak 9. prosinca 2011.), održavajući atmosferu sukoba i oružane osvete. Côte d’Ivoire pod Ouattarom smatra nezakonitim i „rekoloniziranim” te je izdao „poziv stanovnicima Côte d’Ivoirea da istjeraju samozvance” (Jeune Afrique, srpanj 2011.). Vodi blog u kojem poziva na nasilan ustanak stanovnika Côte d’Ivoirea protiv Ouattare.

▼M5









PRILOG II.

Internetske stranice o informacijama o nadležnim tijelima iz članaka 3., 4., 5., 7. i 8. i adresi za službeno obavješćivanje Europske komisije

BELGIJA

http://www.diplomatie.be/eusanctions

BUGARSKA

http://www.mfa.government.bg

ČEŠKA

http://www.mfcr.cz/mezinarodnisankce

DANSKA

http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/

NJEMAČKA

http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html

ESTONIJA

http://www.vm.ee/est/kat_622/

IRSKA

http://www.dfa.ie/home/index.aspx?id=28519

GRČKA

http://www.mfa.gr/www.mfa.gr/en-US/Policy/Multilateral+Diplomacy/Global+Issues/International+Sanctions/

ŠPANJOLSKA

http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx

FRANCUSKA

http://www.diplomatie.gouv.fr/autorites-sanctions/

▼M14

HRVATSKA

http://www.mvep.hr/sankcije

▼M5

ITALIJA

http://www.esteri.it/MAE/IT/Politica_Europea/Deroghe.htm

CIPAR

http://www.mfa.gov.cy/sanctions

LATVIJA

http://www.mfa.gov.lv/en/security/4539

LITVA

http://www.urm.lt

LUKSEMBURG

http://www.mae.lu/sanctions

MAĐARSKA

http://www.kulugyminiszterium.hu/kum/hu/bal/Kulpolitikank/nemzetkozi_szankciok/

MALTA

http://www.doi.gov.mt/EN/bodies/boards/sanctions_monitoring.asp

NIZOZEMSKA

http://www.minbuza.nl/sancties

AUSTRIJA

http://www.bmeia.gv.at/view.php3?f_id=12750&LNG=en&version=

POLJSKA

http://www.msz.gov.pl

PORTUGAL

http://www.min-nestrangeiros.pt

RUMUNJSKA

http://www.mae.ro/node/1548

SLOVENIJA

http://www.mzz.gov.si/si/zunanja_politika/mednarodna_varnost/omejevalni_ukrepi/

SLOVAČKA

http://www.foreign.gov.sk

FINSKA

http://formin.finland.fi/kvyhteistyo/pakotteet

ŠVEDSKA

http://www.ud.se/sanktioner

UJEDINJENA KRALJEVINA

www.fco.gov.uk/competentauthorities

Adresa za slanje službenih obavijesti Europskoj komisiji ili druge vrste komunikacije s Komisijom:

European Commission

Foreign Policy Instruments Service

Unit FPIS.2

CHAR 12/106

B-1049 Bruxelles/Brussel

Belgium

E-mail: relex-sanctions@ec.europa.eu

Tel.: (32 2) 295 55 85

Faks (32 2) 299 08 73